Publication: Magyar Közlöny
Issue: MK-2011-30 (Year: 2011, Number: 30)
Era: contemporary
Section: 2011. évi XXVIII. törvény
Paragraph Index: 1022

3. § A Megállapodás hiteles magyar nyelvû szövege a következõ: „EUROMEDITERRÁN LÉGIKÖZLEKEDÉSI MEGÁLLAPODÁS EGYRÉSZRÕL AZ EURÓPAI UNIÓ ÉS TAGÁLLAMAI, MÁSRÉSZRÕL A JORDÁN HASIMITA KIRÁLYSÁG KÖZÖTT A BELGA KIRÁLYSÁG, A BOLGÁR KÖZTÁRSASÁG, A CSEH KÖZTÁRSASÁG, A DÁN KIRÁLYSÁG, A NÉMETORSZÁGI SZÖVETSÉGI KÖZTÁRSASÁG, AZ ÉSZT KÖZTÁRSASÁG, ÍRORSZÁG, A GÖRÖG KÖZTÁRSASÁG, A SPANYOL KIRÁLYSÁG, A FRANCIA KÖZTÁRSASÁG, AZ OLASZ KÖZTÁRSASÁG, A CIPRUSI KÖZTÁRSASÁG, A LETT KÖZTÁRSASÁG, A LITVÁN KÖZTÁRSASÁG, A LUXEMBURGI NAGYHERCEGSÉG, A MAGYAR KÖZTÁRSASÁG, MÁLTA, A HOLLAND KIRÁLYSÁG, AZ OSZTRÁK KÖZTÁRSASÁG, A LENGYEL KÖZTÁRSASÁG, A PORTUGÁL KÖZTÁRSASÁG, * A törvényt az Országgyûlés a 2011. március 7-i ülésnapján fogadta el. ROMÁNIA, A SZLOVÉN KÖZTÁRSASÁG, A SZLOVÁK KÖZTÁRSASÁG, A FINN KÖZTÁRSASÁG, A SVÉD KIRÁLYSÁG, NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA, az Európai Unióról szóló szerzõdés és az Európai Unió mûködésérõl szóló szerzõdés szerzõdõ felei, a továbbiakban: „a tagállamok”, és AZ EURÓPAI UNIÓ egyrészrõl, A JORDÁN HASIMITA KIRÁLYSÁG, a továbbiakban: „Jordánia” másrészrõl, AZZAL AZ ÓHAJJAL, hogy elõmozdítsák a légi fuvarozók közötti tisztességes piaci versenyen, valamint minimális kormányzati beavatkozáson és szabályozáson alapuló nemzetközi légiközlekedési rendszer létrehozását; AZZAL AZ ÓHAJJAL, hogy elõmozdítsák a nemzetközi légi fuvarozási lehetõségek bõvülését – a légi fuvarozási hálózatok fejlesztése révén is – annak érdekében, hogy eleget tegyenek az utasok és a fuvaroztatók megfelelõ légiközlekedési szolgáltatások iránti igényeinek; FELISMERVE a légi fuvarozásnak a kereskedelem, az idegenforgalom és a befektetések elõmozdításával kapcsolatos jelentõségét; AZZAL AZ ÓHAJJAL, hogy lehetõvé tegyék a légi fuvarozók számára, hogy nyílt piacon versenyképes árakat és szolgáltatásokat nyújtsanak az utazóközönség és a fuvarozók részére; FELISMERVE a szabályozási környezet konvergenciájának és – a gyakorlatban leginkább meg valósítható mértékben – a légi fuvarozással kapcsolatos szabályozások harmonizációjának potenciális elõnyeit; AZZAL AZ ÓHAJJAL, hogy a légiközlekedési ipar minden ágazata – a légi fuvarozók munkavállalóit is beleértve – részesüljön a liberalizált környezet elõnyeibõl; AZZAL AZ ÓHAJJAL, hogy a nemzetközi légi fuvarozásban a legmagasabb fokú biztonságot és védelmet biztosítsák, és kifejezésre juttassák a személy- és vagyonbiztonságot veszélyeztetõ, a légi fuvarozás mûködését károsan befolyásoló és a közvéleménynek a polgári repülésbe vetett bizalmát aláaknázó olyan cselekedetek, illetve azokkal való fenyegetések miatti súlyos aggodalmukat, amelyek a légi jármûvek biztonsága ellen irányulnak; TUDOMÁSUL VÉVE a Chicagóban 1944. december 7-én aláírásra megnyitott Nemzetközi Polgári Repülési Egyezményben foglaltakat; FELISMERVE, hogy ez az euromediterrán légiközlekedési megállapodás az 1995. november 28-i Barcelonai Nyilatkozatban elõirányzott euromediterrán partnerség hatálya alá tartozik; MEGÁLLAPÍTVA együttes szándékukat a szabályozási környezet konvergenciájának, a szabályozási együttmûködésnek, valamint a piacra jutás liberalizációjának elvein alapuló euromediterrán légtér ügyének elõmozdítására; TUDOMÁSUL VÉVE az egyrészrõl az Arab Polgári Repülési Bizottság (ACAC) és az Arab Légi Fuvarozók Szervezete (AACO), másrészrõl az Energiaügyi és Közlekedési Fõigazgatóság által 2008. november 16-án Sarm-el-Sejkben aláírt közös nyilatkozat létrejöttét; AZZAL AZ ÓHAJJAL, hogy a légi fuvarozók számára egyenlõ versenyfeltételeket biztosítsanak, a kölcsönösen elfogadott szolgáltatások nyújtásához méltányos és azonos lehetõségeket teremtve; FELISMERVE, hogy a légi fuvarozók részére biztosított tisztességes és azonos feltételek mellett történõ résidõkiosztás, amely semleges és megkülönböztetésmentes bánásmódot garantál valamennyi légi fuvarozó számára, nagy jelentõséggel bír; FELISMERVE, hogy az állami támogatások hátrányosan befolyásolhatják a légi fuvarozók közötti versenyt, és veszélyeztethetik e megállapodás alapvetõ célkitûzéseit; MEGERÕSÍTVE a légi közlekedésbõl adódó üvegházgáz-kibocsátás korlátozásának fontosságát és a környezetvédelem jelentõségét a nemzetközi légiközlekedési politika fejlesztése és alkalmazása során; TUDOMÁSUL VÉVE a fogyasztóvédelem jelentõségét, beleértve a Montrealban, 1999. május 28-án létrejött, a nemzetközi légi szállítás egyes szabályainak egységesítésérõl szóló egyezményben megkövetelt védelmet, amennyiben mindkét fél szerzõdõ fele ezen egyezménynek; AZZAL A SZÁNDÉKKAL, hogy a meglévõ légi fuvarozási megállapodások keretét alapul vegyék, lehetõvé téve a piacokhoz való hozzáférést, valamint azt, hogy a fogyasztók, a légi fuvarozók, a munkaerõ és a közösségek mindkét szerzõdõ fél esetében a legnagyobb elõnyöket élvezzék; MEGÁLLAPÍTVA, hogy e megállapodás célja, hogy fokozatosan, ugyanakkor átfogó módon végrehajtásra kerüljön, és hogy megfelelõ mechanizmus biztosíthassa a jogszabályok minden eddiginél nagyobb összhangját, A KÖVETKEZÕKBEN ÁLLAPODTAK MEG:

Source: https://magyarkozlony.hu/hivatalos-lapok/a89ba207df11f77195cc29f46c85ac088ce61617/dokumentumok/1317e99b5270ce54d31307e41e7acadbe43e47be/letoltes